**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.06.2019, ora 08.00 –18.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 18.06.2019, ora 7.00**

**RÂURI**

**Debitele au fost, în general, în scădere**, exceptând râurile din bazinele hidrografice: Crasna, Barcău, Crişuri, Târnave, Bega, Suceava, Moldova, Bistriţa, Trotuş, Putna, bazinul superior şi mijlociu al Someşului, bazinul superior al Oltului şi cursurile inferioare ale Ialomiţei şi Prutului, unde au fost în creştere ca urmare a precipitaţiilor căzute în interval şi propagării.

Pe râurile din Dobrogea, debitele au fost relativ staționare.

Ca urmare a precipitaţiilor sub formă de averse torențial accentuate, căzute în interval şi propagării, s-au produs scurgeri importante pe versanţi, torenţi, pâraie și viituri rapide pe unele râuri mici din Crişana, Banat şi Moldova.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Someşul Mare, Jiu, Vedea, Argeş, Ialomița, cursul Prutului, Sitna, cursul inferior al Oltului, unii afluenți ai Trotușului (Oituz, Cașin), cursul inferior al Jijiei și cele din Dobrogea.

 Se situează peste:

 - **COTELE DE INUNDAŢIE** râurile la staţiile hidrometrice: Prut – Fălciu (550+15)-jud. VS, Prut – Oancea (550+1)-jud. GL şi Prut – Şiviţa (435+47)-jud.GL;

 În interval s-au situat peste **COTELE DE ATENŢIE** râurile la staţiile hidrometrice: Saşa - Poieni (50+10)-jud.TM, Golet – Golet (300)-jud.CS şi Valea Rece - Valea Rece (150+35)-jud.HR.

 În interval au fost emise **11 AVERTIZĂRI HIDROLOGICE** pentru fenomene imediate şi  **19 ATENŢIONĂRI HIDROLOGICE** pentru fenomene imediate.

**Debitele vor fi, în general, în scădere**, exceptând râurile din bazinele hidrografice: Vişeu, Iza, Tur, Someş, Crasna, Barcău, Crişuri, Târnave, Suceava, Moldova, Bistriţa, Trotuş, Putna, bazinul superior al Oltului şi cursurile inferioare ale Begăi şi Prutului, unde vor fi în creştere datorită precipitaţiilor prognozate şi propagării.

Pe râurile din Dobrogea, debitele vor fi relativ staționare.

 Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de debite și niveluri pe unele râuri din zonele de deal și munte, ca urmare a precipitaţiilor sub formă de averse, prognozate.

 Din cauza propagării viiturilor formate anterior, se vor mai situa peste:

- **COTELE DE INUNDAŢIE** râurile la staţiile hidrometrice: Prut – Fălciu (550+10)-jud. VS şi Prut – Şiviţa (435+50)-jud.GL;

- **COTA DE ATENŢIE** râul Prut la staţia hidrometrică Oancea (440+109)-jud. GL.

**DUNĂRE**

**Debitul la intrarea în ţară** (secţiunea Baziaş) în intervalul 17.06 – 18.06.2019 a fost în scădere, având valoarea de **8.600 m3/s**, peste media multianuală a lunii iunie (6400 m3/s).

În aval de Porţile de Fier, debitele au fost în scădere.

 Din datele primite la ora 18, se situează peste:

 **-** **FAZA I DE APĂRARE** la stațiile hidrometrice: Zimnicea (530+19) – jud. TR, Olteniţa (550+15) – jud. CL, Călărași (550+8) – jud. CL, Feteşti (565+49) – jud. IL, Cernavodă (500+90)-jud. CT, Vadu Oii (600+57) – jud CT, Galați (560+33)-jud. GL, Isaccea (380+89) – jud. TL și Tulcea (320+64) – jud. TL;

 **- FAZA a II-a DE APĂRARE** la stațiile hidrometrice: Hârşova (610+31) – jud. CT şi Brăila (610+10) – jud. BR.

Este în vigoare **AVERTIZAREA HIDROLOGICĂ** **nr. 40** **din 14.06.2019**.

**Debitul la intrarea în ţară** (secţiunea Baziaş) va fi în scădere **(8.400 m3/s).**

 În aval de Porţile de Fier, debitele vor fi în scădere.

 Nivelurile se vor situa peste FAZA I DE APĂRARE pe sectoarele Feteşti – Cernavodă şi Vadu Oii – Tulcea şi peste FAZA a II-a DE APĂRARE la Hârşova.

 Se menţine în vigoare AVERTIZAREA HIDROLOGICĂ nr. 40 din 14.06.2019.

***Se situează în faza I de apărare următoarele sectoare de dig:***

- Seaca-Zimnicea aval, Seaca-Zimnicea amonte, Zimnicea-Năsturelu, Bujoru-Pietroșani (jud. Teleorman);

- Gostinu-Greaca-Argeș (jud Giurgiu);

- Raşova, Ostrov, Băneasa, Oltina, Seimenii Mici, Zavalu, Topalu II (jud. Constanța);

- Pardina, Sf. Gheorghe, Crișan, Mila 23, Letea (din administrarea ANAR); Periprava (din administrarea consiliilor locale) (jud. Tulcea).

***Se situează în faza a II-a de apărare următoarele sectoare de dig***:

- Cochirleni, Dunăreni-Viile, Topalu I, Dunărea, Hâșova-Ciobanu (C7 km 2+500, C6 km 13+950), Ciobanu-Garliciu (km 19+150, km 21+ 950, km 25+ 450) (jud. Constanța);

- Ostrov-Peceneaga, Peceneaga-Turcoaia, Gârliciu-Dăeni, Măcin-Igliţa-Carcaliu, 23 August-Grindu, Grindu-Canton km 30, Tulcea, T. Vladimirescu, Tulcea-Nufăru (din administrarea ANAR); Măcin, Chilia Veche (din administrarea consiliilor locale) (jud. Tulcea);

- Calmățui-Gropeni-Chișcani-comp.1 și 2, Brăila-Dunăre-Siret, Vărsătura și Municipiu din B.S.D. (jud. Brăila).

***Se situează în faza a III-a de apărare următoarele sectoare de dig:***

- Smârdan-23 August I, Smârdan-23 August II, R3, R4, Canton km 30-Ciulineț, Ciulineț–Isaccea, Gorgova (din administrarea ANAR); Nufăru-Victoria, Smârdan (din administrarea consiliilor locale); Șosea Măcin-Smârdan (din administrarea CNAIR) (jud. Tulcea);

- Calmățui-Gropeni-Chiscani-comp.3, Noianu-Chișcani din B.S.D.; Filipoiu, Lungulețu, Gemenele, Balaia, Maicanu, Bandoiu, Marașu, Salcia și Titcov din I.M.B. (jud. Brăila).

**2.** **Situaţia meteorologică în intervalul 17.06.2019, ora 08.00 –18.06.2019, ora 06.00**

**A.N.M.** a emis la 17.06.19, ora 10:00, **o Informare meteo vizând manifestări de instabilitate atmosferică şi o Atenţionare Meteorologică, Cod Galben, vizând manifestări de instabilitate atmosferică temporar accentuată, cantități de apă însemnate, după cum urmează:**

**- INFORMARE METEOROLOGICĂ**: **Instabilitatea atmosferică va fi temporar accentuată în cea mai mare parte a țării, în intervalul 17.06.2019, ora 10.00-19.06.2019, ora 23.00. Vor fi perioade în care se vor semnala averse ce vor avea și caracter torențial, frecvente descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...40 l/mp.**

***Notă: Îndeosebi luni (17 iunie), disconfortul termic va fi ridicat în orele amiezii, pe arii relativ extinse în regiunile sudice, estice și local în cele centrale, unde indicele temperatură-umezeală (ITU) va atinge și va depăși ușor pragul critic de 80 de unități.***

***-*****ATENŢIONARE METEOROLOGICĂ Cod Galben:**

**- MESAJ 1: În intervalul 17.06.2019, ora 12.00 - 23.00, vor fi perioade în care instabilitatea atmosferică va fi accentuată și se va manifesta prin averse torențiale, frecvente descărcări electrice, intensificări ale vântului, vijelii și grindină. Cantitățile de apă vor depăși 25 l/mp și pe arii restrânse 40...60 l/mp.**

**- MESAJ 2: În intervalul 17.06.2019, ora 23.00 - 18.06.2019, ora 10.00, în Moldova, nordul și vestul Munteniei precum și în Oltenia, vor mai fi perioade cu instabilitate atmosferică temporar accentuată. Aceasta se va manifesta prin averse torențiale, descărcări electrice, intensificări ale vântului, vijelii și posibil grindină. Cantitățile de apă vor depăși, în intervale scurte de timp sau prin acumulare 25 l/mp și izolat 50 l/mp*.***

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

Aceste Mesaje: **Informarea Meteorologică şi** **ATENŢIONAREA METEOROLOGICĂ Cod Galben,** au fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi) - Informare meteorologică;*

*- Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Vaslui, Vâlcea, Vrancea şi Municipiul Bucureşti (40 de prefecturi) – MESAJ 1: Atenţionare COD GALBEN;*

*- Argeş, Bacău, Botoşani, Buzău, Dâmboviţa, Dolj, Galaţi, Gorj, Iaşi, Mehedinţi, Neamţ, Olt, Prahova, Suceava, Teleorman, Vaslui, Vâlcea şi Vrancea (18 prefecturi) – MESAJ 2: Atenţionare COD GALBEN.*

**În ţară,** vremea a fost în general instabilă, iar în orele amiezii s-a menținut călduroasă în sudul și estul și doar izolat în centrul țării unde și disconfortul termic a fost în continuare pronunțat, *indicele temperatură-umezeală (ITU) atingând și depășind ușor pragul critic de 80 de unități.* Cerul a fost variabil, însă după orele prânzului gradul de instabilitate atmosferică a fost în creștere și accentuare, la început în zonele montane și submontane și ulterior, local în restul teritoriului. Instabilitatea atmosferică s-a manifestat prin accentuarea înnorărilor și perioade în care s-au semnalat averse ce au avut mai ales caracter torențial, frecvente descărcări electrice, intensificări de scurtă durată ale vântului, vijelii (pe raza județului Cluj) și vijelii puternice (consemnată fiind cea de pe raza județului Botoșani, unde la rafală s-au atins viteze de până la 100 km/h) și căderi de grindină - din datele colectate la stațiile meteorologice și hidrologice consemnate fiind cele de pe raza județelor Cluj, Arad și Mureș, iar din surse externe cele de pe raza județelor Maramureș, Dâmbovița, Teleorman, Giurgiu și Botoșani. În perioade scurte de timp sau prin acumulare, cantitățile de apă înregistrate până la transmiterea prezentului raport au fost însemnate, acestea depășind local 25 l/mp și punctiform 40...60 l/mp (înregistrându-se până la 77 l/mp în județul Suceava). Temperaturile maxime s-au încadrat între 25 de grade la Dumbrăvița de Codru și 35 de grade la Hârșova și Cernavodă, iar la ora 06.00 erau 12 grade la Joseni și Miercurea Ciuc și 25 de grade la Constanța-dig.

**OBSERVAȚII** - de ieri, de la ora 06.00, au fost în vigoare 71 de mesaje pentru fenomene meteorologice periculoase imediate emise după cum urmează:

- **4 avertizări cod roșu:** 3 de SRPV Bacău și 1 de SRPV Timișoara;

- **64 de avertizări cod portocaliu:** 16 de SRPV Bacău, 14 de SRPV Sibiu, 13 de CNPM, dintre care 2 pentru Banat-Crișana și restul pentru Muntenia, 11 de SRPV Cluj, 7 de SRPV Timișoara, 3 de SRPV Craiova;

- 3 atenționări cod galben: 1 de către SRPV Constanța și 2 de către SRPV SIBIU;

**La Bucureşti,** vremea a fost călduroasă în orele amiezii când și disconfortul termic s-a menținut accentuat, indicele temperatură - umezeală (ITU) atingând și depășind ușor pragul critic de 80 de unități. Cerul a fost variabil, cu înnorări temporare după-amiaza și seara când în unele cartiere au fost descărcări electrice. Vântul a suflat slab și moderat. Temperatura maximă a fost de 33 de grade la toate stațiile meteorologice, iar la ora 06.00 se înregistrau 20 de grade la Afumați și 21 de grade la Băneasa și Filaret.

**3. Prognoza meteorologică în intervalul 18.06.2019, ora 08.00 –19.06.2019, ora 08.00**

**În ţară,** vremea va fi în general instabilă în cea mai mare parte a țării, iar pe spații mici în sud-est, în orele amiezii se va menține călduroasă, disconfortul termic fiind ridicat. Temporar înnorările vor fi accentuate și vor fi perioade cu instabilitate atmosferică pronunțată ce se va manifesta prin averse torențiale, frecvente descărcări electrice, intensificări de scurtă durată ale vântului, vijelii și căderi de grindină. Astfel de fenomene se vor semnala, în primele ore ale intervalului cu o probabilitate mai mare pe arii restrânse în sud-vest, iar din orele amiezii, la început cu precădere în zonele montane și submontane, apoi local și în restul teritoriului. În intervale scurte de timp sau prin acumulare cantitățile de apă ce se vor înregistra vor fi însemnate. Temperaturile maxime vor fi cuprinse, în general, între 27 și 31 de grade, iar cele minime se vor încadra între 13 și 23 de grade.

**La Bucureşti,** vremea se va menține călduroasă, iar disconfortul termic ridicat. Cerul va fi variabil, însă mai ales după orele amiezii și pe parcursul serii, vor fi perioade cu instabilitate atmosferică temporar accentuată ce se va manifesta prin înnorări, averse ce vor avea și caracter torențial, frecvente descărcări electrice, intensificări de scurtă durată ale vântului, vijelii și posibile căderi de grindină. Temperatura maximă va fi de 29...30 de grade, iar cea minimă de 18...19 grade.

 ***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

**ABA Dobrogea Litoral** informează despre doi **delfini eşuaţi în zona plajelor din staţiunile:**

**- Costineşti, în dreptul discotecii Tineretului, 17.06.2019, ora 09.10;**

- **Mamaia, în dreptul hotelului Tomis, 17.06.2019 ora 10.40**.

Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanţa pentru ridicare de pe plajă.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 13.06.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**GNM CJ Constanţa** informează că **s-a produs un incendiu de vegetaţie uscată în loc. Valu lui Traian, jud. Constanţa, la 17.06.19, orele 15.00**. Se va reveni.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 13.06.2019 - 14.06.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**